કોંગ્રેસ હાઇકમાન્ડ માટે લાંબા સમયથી અમદાવાદ શહેર- જિલ્લાના નવા પ્રમુખની નિમણૂકનો મામલો પેચીદો બન્યો છે. હાઇકમાન્ડે સંભવિત પ્રમુખના નામની પેનલ તૈયાર કરીને દિલ્હી મંજૂરી માટે મોકલી દીધી છે, તેમાં પણ એક આગેવાનનું નામ નિશ્ચિત કરાયું હોવાની ચર્ચા પણ સમયાંતરે ઊઠતી રહી છે. નવા પ્રમુખ પાટીદાર સમાજ કે ઓબીસી સમાજનું પ્રતિનિધિત્વ કરનારા હશે તેવી અફવાઓનો દોર પણ ચાલતો રહ્યો છે, જોકે નવા પ્રમુખના નામની જાહેરાત એક અથવા બીજા કારણસર વિલંબમાં પડી છે.